Source: http://www.cristian-anghelescu.ro/2018/03/
Timestamp: 2018-06-18 19:10:59+00:00

Document:
2018 martie | Cristian Anghelescu
Postat de Cristian Anghelescu la 30 martie 2018 Fără comentarii | citit de 1,515 ori
Handbal feminin de gală, la Ploiești!
Postat de Cristian Anghelescu la 30 martie 2018 Fără comentarii | citit de 650 ori
În această dimineață, într-una din sălile de protocol de la Hotel Vigo, a avut loc conferința de presă premergătoare ultimei faze a competiției dotate cu Cupa României.
Cele mai bune patru echipe calificate în această fază finală Final-Four, își vor disputa trofeul la Sala Sporturilor “Olimpia” din Ploiești, sâmbătă și duminică.
Sorții au decis ca primul meci să fie cel dintre CSM Rm. Vâlcea și Dunărea Brăila iar cel de-al doilea, CSM București cu CSM Roman. Prima dispută va avea loc de la ora 15:00 iar următoarea de la 18:00.
Finalele se vor disputa duminică, 1 aprilie, de la orele 13:00 (cea mică) și 16:00 (cea mare).
Toate cele patru dispute vor fi televizate de Digisport și Telekom.
Invitații conferinței de astăzi
Astăzi, la pupitru, au luat loc Nicoleta Alexandrescu, antrenor federal al lotului feminin de senioare, Constantin Cudalb (directorul CSM Roman), Petre Berbecaru (președintele HCM RM. Vâlcea), Florentin Pera (antrenor Dunărea Brăila) și Andrei Luca (manager CSM București).
Cu toții au avut posibilitatea să aprecieze formatul competiției dat și importanța acesteia, una care permite, din numai patru partide, să ajungi pe tabloul participantelor într-o cupă europeană.
Dacă directorul Cudalb a avut un discurs strict motivațional știind că adversarul, CSM București, este net superior, reprezentantul Vâlcei și cel al Brăilei au marșat pe ideea unui joc extrem de echilibrat și cu rezultat imprevizibil. “Este clar, cine va învinge va disputa finala și, mai mult, chiar dacă o va pierde, va fi una dintre reprezentantele României în cupele europene, echipa bucureșteană fiind ca și câștigătoare a campionatului! Iar campioana nu va putea juca și în Champions Leagus și în EHF” a spus Florentin Pera, oficialul clubului brăilean.
Partenerii competiției și biletele de intrare
Parteneri acestui turneu final sunt: FAN Courier, BRD Groupe Societe Generale, NIRO Investment Group, Comitetul Olimpic și Sportiv Român, Ministerul Tineretului și Sportului, Asociația Județeană de Handbal Ploiești.
Prețul unui tichet este de 10 lei/zi iar pentru ambele zile, 15 lei.
Lupii, între ei!
Postat de Cristian Anghelescu la 29 martie 2018 Fără comentarii | citit de 597 ori
Mâine, de la ora 15:00, în cadrul etapei a XIX-a a Seriei a III-a a eșalonului trei, Petrolul se va deplasa la Moreni.
Acolo, în municipiul dâmbovițean, elevii lui Romică Ciobanu vor întâlni Flacăra, team care se regăsește pe locul VIII având strânse 15 puncte, cu 26 mai puține decât Petrolul, echipa fruntașă.
Cum bine se cunoaște, în tur, Petrolul a câștigat dramatic, 3-2 (0-1), prin golurile reușite de Mihai Velisar (80), Tudor Şaim (85), Sergiu Arnăutu (90+3), respectiv Plăcintă (33) și Gabriel Timofte (90+5).
Fără discuție, jocul de la Moreni este unul extrem de important, ploieștenii fiind obligați să-și procure toate puntele puse în joc. Asta, mai ales, din cauza ecartului mic dintre primele două clasate, FCM Alexandria suflând în ceafa liderului cu ale sale doar două puncte în minus!
Meciul cu Flacăra beneficiază de toate condițiile unui adevărat derbi al seriei: arenă cosmetizată, teren de calitate, expunere media peste nivelul eșalonului.
Ciobanu: “Va fi un joc frumos, vă asigur!”
În perspectiva partidei de mâine, tehnicianul Petrolului consideră că Petrolul se va impune la capătul unui joc frumos, cu o echipă de tradiție a fotbalului românesc.
“Spectatorii vor avea parte de un meci frumos, vă asigur, în fond ambele echipe provin din aria <<petroliștilor>> iar povestea <<lupilor galbeni>> se regăsește atât la Ploiești cât și la Moreni! Din fericire, nu avem accidentări majore și nici perspective pentru un joc anapoda datorat suprafeței de joc! Terenul, la Moreni, este unul bun, larg, și nu rămâne decât să arătăm că avem valoare! Din păcate, la antrenamentul acestei dimineți Tudor Șaim a călcat greșit și a suferit o entorsă! El zice că merge, pentru mâine, dar trebuie să vedem starea gleznei după aceasă noapte” a declarat Romică Ciobanu.
Elevii lui Ciobanu se află în cantonament, locația aleasă fiind luxosul PIK Elegance, stabiliment de patru stele aflat la margine de Ploiești.
Mari ambiții pentru gazde
Principal catalizator al fotbalului din Moreni, fost jucător la Flacăra și campion cu Oţelul în 2011, Gabi Paraschiv – omul care a savurat din teren acordurile imnului Ligii Campionilor! – a avut mereu cuvinte frumoase despre Petrolul. Echipă la care a evoluat în două mandate, 2001-2003 și 2004-2005 și pentru care a marcat 12 goluri în cele 63 de partide disputate! El consideră partidele cu elevii lui Ciobanu adevărate teste ale maturității. Așa a făcut-o și în meciul amical pe care cele două echipe l-au disputat iarna trecută și care s-a încheiat nedecis, 1-1 (0-0), pe terenul sintetic de la Parcul Municipal Vest.
În ultimul joc disputat în campionat, duminică 25 martie, morenarii au câștigat la Aninoasa, 4-3 (2-1), după un meci nebun cu şapte goluri, trei penalty-uri, două autogoluri şi o eliminare! Pentru Flacăra au marcat Marina (5 – autogol), Tocan (35), Plăcintă (55), Neaga (67 – autogol) iar pentru gazde, Pahonțu (10 și 80 ambele din penalti) și Blas (89). A primit cartonaș roșu fundașul stânga, Oaie.
Tehnicianul oaspeților – care în ziua acelui meci a împlinit 40 de ani! – a mizat pe următoarea formulă câștigătoare:
Flacăra Moreni: Curchi – Parghel, A. Costache, Matei, Oaie – Negrea, Tocan (Costea), Plăcintă, Neacșu (Preda) – I. Costache (Țânțaru), Drăgan (Oprea). Antrenor: Gabi Paraschiv.
Meciurile etapei a XIX-a
Etapa va debuta, mâine, cu două partide, cea a Petrolului la Moreni și Viitorul Domneşti – CS Mioveni 2. O zi mai târziu, sâmbătă, în ultima zi a lunii lui Mărțișor, se vor disputa următoarele jocuri:
CS Tunari – AFCM Alexandria
FC Aninoasa – Voinţa Turnu Măgurele
SC Popeşti Leordeni – AFC Astra 2
“Pasul la ofsaid” cu Daniel Chiriță
Postat de Cristian Anghelescu la 29 martie 2018 Fără comentarii | citit de 635 ori
Ultima ediție a emisiunii cu tematică sportivă “Pasul la ofsaid” s-a consumat în prezența lui Daniel Chiriță, unul dintre foștii fotbaliști de valoare ai Petrolului.
Urmează o perioadă în care voi încerca să pun lucrurile cap la cap și, de ce nu, să am șansa să reiau emisiunea atât de urmărită în peisajul fenomenului sportiv și nu numai!
Până atunci, vă las să savurați producția realizată cu Chiru. Tipul interlocutorului care spune ce are de spus și nu ocolește miezul problemei. Rețeta este simplă, accesați link-ul de mai jos! Vizionare plăcută!
https://www.youtube.com/watch?v=ZwO7P-HtWRA
Postat de Cristian Anghelescu la 28 martie 2018 Fără comentarii | citit de 6,409 ori
Postat de Cristian Anghelescu la 27 martie 2018 Fără comentarii | citit de 1,542 ori

References: CSM 
 CSM 
 CSM 
 CSM 
 CSM 
 CSM